Pisaw Kunyu

**Pisaw Kunyu** (), Hàn-miâ **Chan Tô-iông**, sī Tâi-oân ê iá-kiû soán-chhiú, a-pah sī Truku-cho̍k, a-bú sī Rukai-cho̍k, phian-miâ "Tōa-ba̍k-á", "Tô-iông tāi-tè", "Phùn-hóe Iông", bat tī Tiong-hôa Chit-pāng Tiong-sìn Hiaⁿ-tī kah Bī-choân Liông hāu-le̍k, lī-khui chit-pāng liáu-āu mā bat tī Tâi-tiong Tâi-siū Pà-liông Sêng-pāng-tūi phah-kiû.

## Seng-gâi
Chan Tô-iông tī 2015 Kùi-tiong Soán-siù-hōe hō͘ Tiong-sìn Hiaⁿ-tī tī tē-10-lûn kéng tio̍h, tī jī-kun tio̍h in-ūi gâu phah chhut-miâ, bat sī táⁿ-kek-lu̍t, táⁿ-tiám kah choân-lúi-táⁿ ê "sam-koan-ông". M̄-koh in-ūi khah bô siú-pī ê ūi-tì, só͘-í tī it-kun tio̍h ài seng chē í-liâu. 2017 nî 5 goe̍h 5 hō tan-tiûⁿ kòng chhut 3-ki hőng-bú-láng, keh-ji̍t ê thâu-chi̍t-ê táⁿ-se̍k koh kòng chi̍t-ki, chiâⁿ-chò Tiong-chit sú-siōng thâu-chi̍t-ê hāⁿ-tiûⁿ liân 4 táⁿ-se̍k hőng-bú-láng ê kiû-oân, jî-chhiáⁿ mā sī sú-siōng thâu-chi̍t-ê liân-sòa nn̄g-kang lóng-chóng 5-hong ê kiû-oân, hit-kùi i lóng-chóng kòng chhut 15-ki hőng-bú-láng.

2019 nî 11 goe̍h-té, tī "Khok-pian Soán-siù-hōe" lāi-té, Chan Tô-iông hō͘ Bī-choân Liông kéng-tio̍h, ka-ji̍p Bī-choân Liông. 2021 nî 3 goe̍h 23, tī Bī-choân Liông tùi-chiàn Lo̍k-thian Thô-oân ê pí-sài, kòng chhut Bī-choân Liông tńg-khì Tiong-chit it-kun liáu-āu ê thâu-chi̍t-ki móa-lúi choân-lúi-táⁿ. M̄-koh āu--lâi tī 2023 nî 11 goe̍h 30 hō͘ Bī-choân Liông sek-chhut.

2024 nî 4 goe̍h 27, ka-ji̍p Tiong-sìn Kim-khòng kî-hā Tâi-oân Jin-siū koàn-miâ chàn-chō͘ ê gia̍p-î-tūi Tâi-tiong Tâi-siū Pà-liông Sêng-pāng-tūi. 2025 nî 2 goe̍h 13, soan-pò͘ thè-hiu.

## Keng-le̍k
* Thô-hn̂g-koān Hēng-hok Kok-sió Siàu-pāng-tūi
* Thô-hn̂g-koān Kong-bêng Kok-tiong Chheng-siàu-pāng-tūi
* Ko-hiông-koān Ko-oán Kang-siong Chheng-pāng-tūi
* Ko-oán Kho-ki Tāi-ha̍k Iá-kiû-tūi
* Tiong-hôa Chit-pāng La New Hîm jī-kun chioh-chiòng (2010 nî)
* Tâi-tang Kî-lē San-ô͘ Sêng-pāng-tūi (2013 nî)
* Kok-hùn Tiong-sim Iá-kiû-tūi (2013 nî 9 goe̍h－2014 nî 8 goe̍h)
* Tâi-tang Kî-lē San-ô͘ Sêng-pāng-tūi (2014 nî 9 goe̍h－2015 nî 7 goe̍h)
* Tiong-hôa Chit-pāng Tiong-sìn Hiaⁿ-tī (2015 nî 8 goe̍h 10 hō－2019 nî)
* Tiong-hôa Chit-pāng Bī-choân Liông (2020 nî－2023 nî)
* Tâi-tiong Tâi-siū Pà-liông Tūi (2024 nî)

## Chit-pāng Seng-gâi Sêng-chek

## Te̍k-sû Sū-chek
* 2015 nî 10 goe̍h 11 tī Thian-bú Iá-kiû-tiûⁿ bīn-tùi Thóng-it 7-ELEVEn Sai tâu-chhiú Liāu Bûn-iông, kòng chhut chit-pāng it-kun seng-gâi thâu-chi̍t-ki an-táⁿ.
* 2016 nî 10 goe̍h 10 hō tī Tâi-lâm Iá-kiû-tiûⁿ bīn-tùi Thóng-it 7-ELEVEn Sai tâu-chhiú Khu Hō-kun, kòng chhut ko͘-hun hőng-bú-láng, sī chit-pāng it-kun seng-gâi thâu-chi̍t-ki hőng-bú-láng. Hit-tiûⁿ pí-sài kòng chhut 4-ki an-táⁿ tit-tio̍h tan-tiûⁿ MVP.
*2017 nî 3 goe̍h 25 tī Sin-chng Iá-kiû-tiûⁿ bīn-tùi Hù-pang Hān-chiòng tâu-chhiú N̂g Sèng-hiông, kòng chhut tāi-táⁿ 3-hun hőng-bú-láng.
* 2017 nî 5 goe̍h 5 hō tī Tōa-pi-ô͘ Iá-kiû-tiûⁿ bīn-tùi Hù-pang Hān-chiòng tâu-chhiú Seddon kah Chhòa Bêng-chìn kòng chhut 3-hiáng-phàu, sī Tiong-hôa Chit-pāng sú-siōng tē-21-lâng.
* 2017 nî 5 goe̍h 6 hō tī Tōa-pi-ô͘ Iá-kiû-tiûⁿ bīn-tùi Hù-pang Hān-chiòng tâu-chhiú Loree kòng chhut hőng-bú-láng, hāⁿ-tiûⁿ liân-sòa 4 táⁿ-se̍k kòng chhut hőng-bú-láng, sī Tiong-hôa Chit-pāng sú-siōng tē-1-lâng, kāng-chi̍t-ji̍t bīn-tùi Cheng Siông-úi koh kòng chhut chi̍t-ki hőng-bú-láng, nn̄g-kang lóng-chóng 5-ki hőng-bú-láng mā sī Tiong-hôa Chit-pāng sú-siōng thâu-chi̍t-lâng.
* 2017 nî 6 goe̍h 6 hō tī Chiu-chè Iá-kiû-tiûⁿ bīn-tùi Thóng-it 7-ELEVEn Sai tâu-chhiú Kang Sîn-àn, kòng chhut seng-gâi thâu-chi̍t-ki móa-lúi choân-lúi-táⁿ.

## Chham-khó Chu-liāu

## Gōa-pō͘ Liân-kiat

*
*
*